দৈনিক আমার দেশ পত্রিকার সম্পাদক মাহমুদুর রহমান সত্য লেখায় তার বিরুদ্ধে সরকার রাষ্ট্রদ্রোহ মামলা দিয়ে তার কলমকে স্তব্ধ করার চেষ্টা করছে বলে মন্তব্য করেছেন বিএনপির স্থায়ী কমিটির সদস্য ব্যারিস্টার মওদুদ আহম্মদ। তিনি বলেন,“মাহমুদুর রহমান হ্যাকিং করেননি। তিনি বিশ্বের অন্যতম পত্রিকা দি ইকোনোমিস্ট পত্রিকার রিপোর্টের আলোকে দৈনিক আমার দেশে সংবাদ প্রকাশ করেছে মাত্র। মাহমুদুর রহমান বাংলাদেশের ইতিহাসে সবচেয়ে সৎ ও নির্ভীক সাহসী সাংবাদিক।” মওদুদ সোমবার বিকেলে নিজ নির্বাচনী এলাকা নোয়াখালীর কোম্পানীগঞ্জ উপজেলার বসুরহাট বাজারে ছাত্রদলের প্রতিনিধি সম্মেলনে এসব কথা বলেন। মওদুদ আরও বলেন, “আওয়ামী লীগ সরকার ছাত্রলীগ ও যুবলীগ দিয়ে টেন্ডারবাজি, দিনে-দুপুরে শিক্ষাঙ্গনে অস্ত্রবাজি, বিশৃংখলা সৃষ্টির জন্য মানুষ খুন করছে। খুনিদের রক্ষার জন্য সরকার প্রেস নোট দিয়ে তাদের কৌশলে বাঁচানোর চেষ্টা করছে। ” মওদুদ আরও বলেন, “১৬ কোটি মানুষ তত্ত্বাবধায়ক চায়। শুধু আওয়ামী লীগ সরকার তা চায় না। কারণ তাদের অতীত ও বর্তমানের হীন কর্মকাণ্ডের কথা চিন্তা করে তারা তত্ত্বাবধায়ক সরকার চায় না। যে সরকার সমালোচনা সহ্য করতে পারে না তারা স্বৈরাচারে পরিণত হয়।” তিনি আরও বলেন, “আওয়ামী লীগ বিজয়ের মাসে বিএনপির ভারপ্রাপ্ত মহাসচিব মির্জা ফখরুল ইসলাম আলমগীরসহ…